Slovenska kronika, 9.3.2011


Naslov: Otvoritev varovanih stanovanj
Tekst za voditelja:

T- Krško /

X- Snemalec in montažer Tomi Naglič /

V Krškem so danes svečano otvorili prva varovana stanovanja v Posavju, ki so jih zgradili v neposredni bližini doma upokojencev. Gre za 21 najemnih stanovanj, ki so namenjena starejšim od 65 let, ki jim zdravstvene razmere še dopuščajo samostojno bivanje. Stanovanja je zgradil Nepremičninski sklad pokojninskega in invalidskega zavarovanja, njihova gradnja pa je stala poldrugi milijon evrov. Ker je krška občina brezplačno odstopila zemljišče za 99 let in investitorja oprostila plačila komunalnega prispevka, imajo prednost pri najemu občani krške občine. Doslej so ugodno rešili že 16 prošenj, interesentov pa je še precej. Zaradi vložka občine bo tudi najemnina nekoliko nižja, za 60 kvadratnih metrov bo potrebno odšteti 245 evrov. Stanovanja so opremljena tudi z napravo za klic v sili 24 ur dnevno, imajo pa tudi skupne prostore, dom upokojencev pa bo zainteresiranim nudil tudi druge storitve.
